लीबिया में नाटो के हमले में 12 मरे  
लीबिया के किकला शहर में बुधवार रात को एक बस पर हुए नाटो के हमले में कम से कम 12 लोग मारे गए और दो घायल हो गए।
लीबिया के किकला शहर में बुधवार रात को एक बस पर हुए उत्तर अटलांटिक संधि संगठन (नाटो) के हमले में कम से कम 12 लोग मारे गए और दो घायल हो गए।  समाचार एजेंसी सिन्हुआ के मुताबिक लीबिया के सरकारी समाचार चैनल ने जानकारी दी कि राजधानी त्रिपोली से 120 किलोमीटर दूर पहाड़ी इलाके में स्थित किकला शहर में एक बस पर नाटो ने हवाई हमला किया। पिछले कुछ सप्ताह में नाटो ने त्रिपोली और इसके आस-पास के इलाकों में हवाई हमले तेज कर दिए हैं। किकला शहर लीबिया के शासक मुअम्मार गद्दाफी की सेनाओं और विद्रोहियों के बीच संघर्ष के प्रमुख केंद्र में से एक है।